runetrust/blame-folketinget-dk huggingface dataset:
Nanna Westerby (SF), 2010-03-24:
Noget af det, som vi har set på ungdomsuddannelserne, er, at man regner sig frem til et eller andet effektiviseringspotentiale i en rapport, så tager man de penge, og når man så skal til at realisere effektiviseringerne, viser det sig, at de beregninger var forkerte.
Susie Jessen (DD), 2023-11-14:
Vi ved jo, at udenrigsministeren har været i dialog med bl.a. OIC og også med en masse udenrigsministre i Mellemøsten omkring det her, og den algeriske udenrigsminister stod tilbage med det indtryk, at udenrigsministeren så har undskyldt for koranafbrændingerne.
Steen Gade (SF), 2007-05-31:
Hvis statsministeren virkelig skal tages alvorligt, og hvis der er tale om et hamskifte fra statsministerens side, hvor han nu vil være den, der udadtil skal opfattes som ham, man skal tage alvorligt på klimaspørgsmålet, må det jo kræve, at statsministeren går herop og siger: Jeg tog jo fejl.
Mikkel Dencker (DF), 2004-02-04:
Vi holder ikke hånden over nogen, og det tror jeg ikke der er nogen i denne sal der har noget ønske om bliver gjort, så jeg kan kun svare på hr. Homanns spørgsmål, at Dansk Folkeparti er parat til at indføre bøder, i det omfang det måtte vise sig at være nødvendigt.
Mai Henriksen (KF), 2012-12-06:
Det er jo to lovforslag, som præciserer de retlige rammer for ankenævnets kompetence, men det er også vigtigt at præcisere, at det ikke rokker ved nævnets sagsområder, som altså fortsat vil være klagesager vedrørende SU, socialpædagogisk støtte, handicaptillæg, elevstøtte m.m.
Gudrun Laub (V), 2003-12-05:
Heldigvis har både Venstre og Socialdemokraterne populære borgmestre rundtomkring, og jeg er da heller ikke i tvivl om, at populære socialdemokratiske borgmestre, som f.eks. borgmesteren i Odense, sikkert ville ryge lige ind i Folketinget, hvis han stiller op, og der er sikkert også mange her i København og i Københavns omegn.
Simon Emil Ammitzbøll-Bille (LA), 2017-12-13:
Det vil sige, at jeg som økonomi- og indenrigsminister har været med til at indgå en boligaftale, som jo handler om, at vi har sænket skatterne for i omegnen af 20 mia. kr. frem til 2025 på boligområdet, og jeg har som økonomi- og indenrigsminister været med til at forhandle en pakke om lavere bilafgifter, en anden klassisk Liberal Alliance-mærkesag.
Morten Bødskov (S), 2021-01-21:
Vi har taget et skridt i retning af at gøre skatte- og afgiftsområdet, altså bilbeskatningen, om man vil, mere tilrettet til den udvikling ved at lægge en CO 2 -motor ind i skatte- og afgiftssystemet – det er det, vi gør med det her – for at rydde op i alle de her fradrag og tillæg, der har været tidligere.
Troels Ravn (S), 2021-04-15:
Vi kan dog ikke støtte dette forslag, og det skyldes, at det i udgangspunktet ikke kan systemunderstøttes, at det vil indebære en omfattende ressourcemæssig belastning og en stor risiko for fejl i forvaltningen, og at der ikke er anvist finansiering til det betydelige mindreprovenu, som forslaget indebærer.
Mogens Lykketoft (S), 2004-10-07:
Statsministeren havde et indlæg i tirsdags, hvor han talte om de 80 pct. af lovgivningen, der var vedtaget bredt – ja, bortset fra krig og fred, bortset fra budgetter og økonomi og bortset fra kommunalstrukturreform, og det spørgsmål, jeg egentlig vil stille statsministeren, er: Hvorfor har statsministeren ikke selv investeret én eneste smule energi, én eneste bestræbelse på at få et bredt forlig om den kommunale strukturreform, som alle parter kunne føle sig tilfredse med?
Tage Leegaard (KF), 2011-01-27:
I forlængelse af den debat, vi havde før, kunne jeg godt tænke mig at spørge hr. Morten Østergaard, om han også, ligesom hr. Bjarne Laustsen har fremført det, mener, at den her halve milliard kroner, som vi gerne vil lempe jordskatterne med, meget hurtigt skal føres tilbage, hvis der kommer en rød regering.
Peter Brixtofte (V), 1998-06-04:
Det sænker marginalskatterne, samtidig med at vi får et enklere skattesystem, nemlig et skattesystem, hvor vi har det princip, at man har et bundfradrag både for bruttoskat og for almindelig indkomstskat op til 32.000 kr. med den virkning for både personfradrag for indkomstskat og for bruttoskat, at man kan overføre det fra en ægtefælle, som ikke gør brug af det, i tilfælde af at det kun er den ene, som har en indtægt.
Anders Fogh Rasmussen (V), 2003-01-21:
Men der er rejst et enkelt spørgsmål om arkiver og arkivadgang, som måske kunne trænge til en afklaring, dels fordi hr. Jesper Langballe rejste det som et spørgsmål i sin motivering for forespørgslen i dag, dels fordi hr. Aage Frandsen er vendt tilbage til spørgsmålet. Jeg vil gerne først og fremmest slå fast, at efter regeringens opfattelse vil det være ganske fint, hvis der er forskere, som har lyst til at gå i gang med en alternativ undersøgelse af, hvad der skete i Danmark under den kolde krig.
Jan E. Jørgensen (V), 2014-06-03:
Når der nu er et meget stort mindretal i dette Ting, som beder justitsministeren om at få lov til at høre, hvad Straffelovrådet mener om den her sag, kunne man så ikke vise så meget demokratisk respekt over for det meget store mindretal, at man sagde: Okay, vi kan godt på forhånd melde, at der skal rigtig, rigtig meget til at overbevise os om, at der er noget galt med racismeparagraffen, men i respekt for et stort mindretal så lad os da spørge Straffelovrådet, så vi kan tage debatten på et oplyst grundlag?
Troels Lund Poulsen (V), 2004-03-17:
Det er et dilemma, vi står over for, men som liberalt parti ønsker vi at beskytte den personlige frihed og den samfundsmæssige frihed mod overgreb, men på den anden side ønsker vi også at sikre, at frihedsrettighederne gør, at vi ikke ender i et overvågningssamfund, hvor den lovlydige borger bestandig overvåges.
Pia Kristensen (DF), 2003-05-06:
Jeg tror, det var hr. Flemming Oppfeldt, der kom ind på spørgsmålet om, hvordan man f.eks. fastsætter minimumskrav for en naturbørnehave, hvor børnene er ude hele tiden, eller en busbørnehave, hvor børnene sidder og kører flere timer hver dag?
Peter Skaarup (DF), 1999-05-12:
Hvornår forventer man, at man over for omverdenen, over for befolkningen, over for os herinde i Folketinget kan sige: Nu kan vi se, at den her virkning ikke er kommet af det, vi har gennemført; domstolene følger det ikke; nu vil vi gøre det og det og det for at stramme op på det, så retsbevidstheden i befolkningen også kan blive tilgodeset?
Kristian Thulesen Dahl (DF), 2000-04-04:
Det synes jeg Socialdemokratiet i denne her debat burde give et bidrag til i stedet for bare at sige, at den ordning, vi har i dag, er god, fordi man jo efterfølgende kan komme rendende og sige, at man ikke bryder sig om det, som finansministeren har indgået aftale om.
Marcus Knuth (V), 2018-11-06:
Det mener vi i Venstre skyldes den måde, den nuværende ordning er opbygget på, hvorefter de studerende i dag får godtgørelsen beregnet og udbetalt på månedsbasis, og det vil sige, at det ikke sker efter de faktiske dage, den studerende rejser hjemmefra og til uddannelsesstedet.
Henrik Dam Kristensen (S), 1997-10-29:
Jeg kan et stykke ad vejen være enig i, at Danmark, også når det gælder dyrevelfærd, ligger på den bedre side, men kan da samtidig konstatere, at det er engelske forbrugeres krav, som, havde jeg nær sagt, før tiden har sikret, at en ikke ringe procentdel af danske søer er sluppet fri af den fiksering, som de ellers ville være i.
Eyvind Vesselbo (V), 2012-06-06:
Med hensyn til det andet spørgsmål, altså hvad der er mest liberalt, vil jeg sige, at Venstres forslag jo står i modsætning til regeringens lovforslag på den måde, at man i Venstres forslag vælger til, hvor man i regeringens forslag vælger fra.
Dorte Bennedsen (S), 2001-03-16:
Den sag, som med dette lovforslag finder sin løsning, er et godt eksempel på, hvor galt det kan gå, når nogen - i dette tilfælde bl.a. nogle journalister - får noget galt i halsen og i deres iver for at bringe en såkaldt god historie ikke tager sig tid til at finde ud af, hvad sagen rent faktisk handler om.
Carsten Hansen (S), 2002-03-11:
Det kunne måske også være interessant at høre, hvad hr. Jørn Dohrmann mener om det at have en pendant til lobbyisterne i industrien og i landbruget, for det, der er kommet til udtryk via Den Grønne Fond, er jo nemlig, at nogle af de folkelige organisationer har fået et talerør og en lille smule professionel bistand. Kunne det ikke være interessant at bevare det, at de folkelige organisationer også havde et talerør og en lille smule analytisk kraft og kunne imødegå industrien, kemikalieindustrien, landbrugets store organisationer osv.?
Astrid Krag (S), 2013-04-10:
Og derfor er jeg da også rigtig spændt på og ser meget frem til at få den endelige rapport fra arbejdsgruppen, hvor man har kunnet diskutere de nye indspark ikke kun fra min side, men også fra alle de andre høringsparters side, og komme med et samlet forslag til et system, der kan sikre habilitetsreglerne; der sikrer patienternes grundlæggende tryghed og tillid til lægens habilitet; der sikrer, at læger føler, at de kan gå ind i et samarbejde med industrien om forskning, der kan give os ny medicin med færre bivirkninger, så vi kan helbrede flere sygdomme; og der sikrer, at industrien kan rekruttere disse læger.
Jens Rohde (V), 2004-10-07:
Derudover vil jeg gerne sige, at denne regering har indført frit valg af hjemmehjælp, frit valg af ældrebolig over kommunegrænserne, bedre muligheder for familier, der ønsker at passe deres handicappede børn eller personer med kronisk sygdom, og vi har gennemført forhøjelse af tilskud til høreapparater, bedre vilkår for selvejende ældreboliger, forbedring af personlige tillæg til briller, tandproteser og fodbehandling, supplerende engangsydelse på 5.000 kr. til 100.000 pensionister i 2003.
Kim Edberg Andersen (NB), 2023-05-09:
Men vi anerkender samtidig, at hvis vi har bygget et analogt system op til, hvordan vi kontrollerer vores elevers viden, og der kommer teknologi, som er så banebrydende, som kunstig intelligens uden tvivl kan risikere at blive, skal vi jo heller ikke være dumstædige herinde og så sige, at vi holder fast i det.
Karsten Lauritzen (V), 2016-04-28:
Jeg vil gerne takke for modtagelsen af forslaget, og selv om det varierer lidt, vil jeg godt kvittere for det, jeg betragter som en generel opbakning til lovforslaget, dog med en masse spørgsmål og forbehold, om man vil, som vi vil gøre vores bedste for at få afklaret i udvalgsbehandlingen.
Christian H. Hansen (DF), 2000-05-05:
Når vi så taler om dem, der skal give de unge mennesker denne vejledning, ja, så er det også meget vigtigt, at vejlederne fremover er rustet optimalt, således at det, som de unge modtager, bliver en virkelig professionel vejledning. Der er nogle ting, vi godt kunne have tænkt os, at man havde gjort lidt mere ud af, og det er den økonomiske del, men det kan selvfølgelig komme frem under udvalgsbehandlingen.
Villy Søvndal (SF), 1999-02-11:
Vi er i øjeblikket nede på at bygge 6.000 enheder om året - 6.000 - sammenlignet med, at vi i midten af 1980'erne var oppe på at bygge 16.000, hvor alle ved, i hvert fald dem, der interesserer sig for tal, at mangel på boliger vil være tilstanden fra nu af og til år 2030, hvis Boligkommissionen har ret i sin betænkning.
Kristian Pihl Lorentzen (V), 2021-10-13:
Det er jo sådan, at specielt på strækningen her er monsterregn ikke det eneste problem; vi har også en vandremusling, som breder sig med lynets hast, og det gør, at åvandet er fuldstændig klart som drikkevand i modsætning til for 20-30 år siden, og det gør jo, at grøden vælder op.
Torsten Schack Pedersen (V), 2019-11-26:
Vi styrker også tilsynsmulighederne og sørger for, at vi som samfund ruster os bedst muligt i kampen mod hvidvask, i kampen mod finansiering af terror, i kampen mod skruppelløse forbrydere, og det er det fremsatte lovforslag et rigtig godt eksempel på at vi bredt i Folketinget agerer på, og det tror jeg såmænd også at danskerne forventer af os.
Tom Behnke (KF), 2006-11-30:
Når børn skal transporteres, er det utrolig vigtigt, at man er opmærksom på, at de bliver placeret det rigtige sted i køretøjet, at de benytter det rigtige sikkerhedsudstyr, alt efter højde og vægt, og derfor er det her forslag et rigtig godt forslag, som får strammet op på de her spilleregler, og som præciserer, at børns sikkerhed selvfølgelig skal tages ganske alvorligt.
Simon Emil Ammitzbøll-Bille (LA), 2017-11-23:
Der er initiativ i forhold til genopretningspatienter; kan det offentlige ikke tilbyde genoptjening inden for 7 dage efter udskrivning fra et sygehus, får patienten ret til at vælge genoptjening hos en privat leverandør, og der er initiativ med forsøgsordning på ældreområdet.
Margrethe Vestager (RV), 2006-03-28:
Det er en mærkelig terminologi, for det, der er kernen i det hele, er jo, at der er nogle børn, der burde have fået større udfordringer, mens de gik i folkeskolen, men ikke nødvendigvis fordi der ikke er levet op til det herskende flertals forestilling om et godt skoleresultat.
Per Stig Møller (KF), 2006-01-26:
I tidligere debatter har vi påpeget mange af de ting, vi bidrager til, f.eks. den civile genopbygning, vores støtte til den civile rådgivning i Basra, at vi har fået 250 ngo'er ind i ngo-huset i Basra, at CIMIC, altså det civile-militære samarbejde, fører til forbedringer af klinikker, skoler og hospitaler og støtte til små hjælpeprojekter til landsbyerne.
Søren Egge Rasmussen (EL), 2020-11-19:
Så sidder jeg jo og tænker: Hvad med de her havbrug, hvor det sådan set er staten, som ikke har implementeret et habitatsdirektiv, og at der så ligger nogle havbrug, som er mere eller mindre lovlige, og som udleder en forurening, hvilket jo godt kan være en miljøskade?
Lars Boje Mathiesen (UFG), 2024-05-02:
Nej, jeg ved godt, at Enhedslisten nogle gange har et lidt anderledes syn på tal, end vi andre har, men jeg går ud fra, at man godt kan læse kriminalitetsstatistikker, og derfor ved man, at når man taler om grupper fra forskellige lande, er de langt overrepræsenteret i en lang række kriminalitetsstatistikker.
Victoria Velasquez (EL), 2021-03-23:
Men det er i forhold til det her med sige, at forslaget har gode intentioner, og altså, det synes jeg jo helt seriøst at forslaget har, og jeg må indrømme, at selv om der på nogle områder, f.eks. social dumping og erhverv, er steder, hvor vi synes at Dansk Folkeparti har gode intentioner, er der jo også steder, hvor Enhedslisten nok ikke helt synes at Dansk Folkeparti har gode intentioner og ikke har lyst til at arbejde videre med det.
Pernille Rosenkrantz-Theil (EL), 2003-09-09:
Regeringens svar på de stigende problemer på uddannelsesområdet er endnu en gang at gennemføre grønthøsterbesparelser, er endnu en gang at stille kommuner og amter over for så stramme rammer, at de ikke kan gøre andet end at spare på disse områder.
Peter Skaarup (DD), 2025-11-05:
Det her er jo ikke kun et problem i Bagsværd; det er et problem, der tales om generelt blandt vores nærbutikker, nemlig at der er personer, der udnytter situationtil til at lave butikstyveri, uden at det rigtig har nogen særlige konsekvenser, fordi værdien af det, der stjæles, og omfanget af det, kan man ikke gøre op en måde hvor man f.eks. kan varetægtsfængsle eller lignende
Frank Jensen (S), 1997-10-29:
Ellers mener jeg, at man på grundlag af en præventiv synsvinkel kan tage en lang række andre initiativer for at forebygge graffitihærværk, f.eks. ved, at man ude på skolerne og dér, hvor børn og unge ellers er i kontakt med voksne, giver udtryk for, at graffitihærværk er at vurdere som andre former for lovovertrædelser af hærværkskarakter.
Trine Mach (SF), 2014-10-30:
Men kan ministeren måske allerede nu bare knytte et par få kommentarer til den anbefaling, Institut for Menneskerettigheder kommer med, nemlig at man kan lave en undtagelse, så familier med et meget lille økonomisk råderum ikke skal have deres merudgifter vurderet med 1 års mellemrum, men kan få dem vurderet efter en kortere periode, af hensyn til at man ikke skal afholde eventuelle for meget-merudgifter, hvis man har en meget, meget stram økonomi, som det jo er tilfældet for nogle familier i Danmark.
Pernille Rosenkrantz-Theil (S), 2023-04-19:
Det vil sige, at da FN f.eks. lavede en fattigdomsgrænse på en 1 dollar om dagen tilbage i 90'erne, gjorde den sådan set ikke i sig selv noget som helst ved fattigdommen, men den gav os et billede af, hvor mange der lever i absolut fattigdom i Danmark.
Karen Jespersen (V), 2008-01-23:
Så det ene er, at det er et grundlag for kommunerne i deres tilrettelæggelse af arbejdet, og det andet er, at det jo også spiller en rolle, når vi skal udmønte trepartsaftalen, der jo netop handler om at sikre, at personalet i den offentlige sektor har den rigtige måde at omgås borgerne på.
Dennis Flydtkjær (DF), 2013-02-28:
Det synes jeg da er ærgerligt, for jeg synes, at det er utrolig vigtigt, at vi værner om det danske sprog, og det gælder altså også, når det handler om årsregnskaber for virksomheder, så alle danskere har mulighed for at orientere sig i de offentligt tilgængelige regnskabsoplysninger og altså også kan læse dem.
Peter Skaarup (DF), 2005-04-29:
Den giver udtryk for, at regeringen ikke lytter til andre end sig selv, at Integrationsministeriet behandler klager over sig selv, at det er meget svært at gennemskue den administrative praksis i udlændingesager, og at et ekspertpanel nu skal vurdere, hvilke ændringer der skal laves for at imødekomme Insti
Jytte Andersen (S), 2003-03-20:
Jeg vil gerne sige, at jeg faktisk er meget enig - jeg tror, det er den eneste gang, jeg har haft lejlighed til at sige det - med fru Louise Frevert i nytteværdien af eller oplevelsesværdien i, at børn og unge synger, at børn og unge også kender vores viseskat og de gamle højskolesange og sådan noget.
Morten Bødskov (S), 2003-12-10:
Det er nu ikke for at starte en større polemik om forholdet mellem Socialdemokratiet og ressourcer og andet, tværtimod var det bare et spagt spørgsmål til fru Birthe Rønn Hornbech, nemlig om, hvorvidt kritikken på netop det her område, hvor det handler om enten mindre kontrol eller i hvert fald flere ressourcer, ikke havde gjort det mindste indtryk. Vores interesse er ikke så meget de her systemer, de skal bare virke og fungere, punktum.
Michael Aastrup Jensen (V), 2008-01-24:
Så vi er positive over for den, og vi er også positive over for at få en EU-debat, som jeg heldigvis også synes vi har haft rigtig meget af på det seneste, især med vedtagelsen af den nye europapolitik, som vi er godt i gang med at forhandle - og ikke mindst når vi senere skal til at diskutere forbeholdene.
Magnus Heunicke (S), 2014-05-14:
Det er jo netop der, det virkelig kan give noget ekstra mobilitet, hvis man altså har nogle gode skilte, som er dynamiske, og som kan vise – alt efter hvad der er af kø og ulykker foran – om man kan bruge nødsporet, eller om man ikke kan bruge nødsporet osv. her.
Rasmus Stoklund (S), 2022-05-23:
Derfor anbefaler vi i Socialdemokratiet, at man stemmer ja den 1. juni – et ja til at tiltræde det europæiske forsvarssamarbejde og afskaffe forbeholdet; et ja, så vi ikke som det eneste EU-land må stå på sidelinjen, når vores nabolande tager initiativer til at sikre frihed og demokrati; og et ja, der sender et klart signal til Putin om, at vi ingen forbehold har, når det gælder om at beskytte frihed og demokrati.
Christian Wedell-Neergaard (KF), 2006-05-18:
Der er jo i princippet ikke nogen grund til at bede om, at dette forslag kommer tilbage i udvalget, for det her drejer sig om konsekvensrettelser i forbindelse med kommunalreformen, og vi har jo tilkendegivet, at en større og mere omfattende gennemgang af hele klagesystemet på miljøområdet kan vi tage fat på til efteråret.
Bendt Bendtsen (KF), 2003-04-22:
Der er hensyn at tage, ligegyldigt om det er kvinder eller folk på udsatte arbejdspladser, osv., men det er klart, at vi må vente på rapporten for at få mulighed for at drøfte sagen med både branchen og de parter, der er tale om her, nemlig arbejdsmarkedets parter.
Lene Espersen (KF), 2010-03-03:
Altså at bruge FN proaktivt og positivt de steder, hvor det er nødvendigt, men også bruge FN som det forum, det er, nemlig det eneste forum i verden, hvor man har en mulighed for at diskutere med diktatorer og få sagt til dem, hvad man synes er forkert.
Brigitte Klintskov Jerkel (KF), 2023-04-11:
Når nu barnets lov er blevet implementeret ude i kommunerne og har virket i noget tid, er det da muligt, alt efter hvordan det fungerer, alt efter hvilke tilbagemeldinger vi får, at vi måske skal kigge på at få måske VIVE til at lave en analyse af området og afdække, hvordan det så ser ud.
Trine Bramsen (S), 2020-06-10:
Jeg ved godt, der er nogle, der gerne vil tillægge mig det synspunkt , altså at jeg skulle mene det, men det ændrer ikke ved, at jeg ingen steder har sagt det, og at den midlertidige lovgivning, som der er i dag, og som giver myndighederne mulighed for at lukke hjemmesider under coronakrisen, er fæstet i en domstolsprøvelse.
Christian Rabjerg Madsen (S), 2019-12-18:
Tak for spørgsmålet, og jeg vil også gerne kvittere den anden vej over for Enhedslisten og hr. Rune Lund for et godt samarbejde i forbindelse med finansloven og også bare igen kvittere for, at Enhedslisten virkelig kæmpede for sagen i forhold til velfærden bredt set, men særlig i forhold til psykiatrien, som er helt afgørende vigtig.
Ole Birk Olesen (LA), 2013-05-21:
Hver eneste gang Enhedslisten har mulighed for at opkræve en skat, så ønsker Enhedslisten at gøre det, for en skat, der ligger i statskassen, er en velsignelse for Enhedslisten, mens en skat, der er ude hos virksomheder og borgere, er en forbandelse.
Marlene Harpsøe (DD), 2023-10-26:
Baseret på praksis tænker jeg i hvert fald, at der må være flere ting på den liste, og jeg tænker, at jeg stiller et udvalgsspørgsmål under behandlingen for at høre om de andre initiativer, som må have været på dagsordenen, men måske har været lagt til side i første omgang.
Susie Jessen (DD), 2025-04-22:
Danmark overtager jo som bekendt EU-formandskabet her i anden halvdel af 2025, og der fremgår det af den her ligestillingsredegørelse, at man vil have et særligt fokus på lgbt+-området og uddannelsesvalg, det kønsopdelte arbejdsmarked, chikane, overgreb og ligeløn.
Bertel Haarder (V), 2011-05-27:
Det er regionerne, som har driftsansvaret for sygehusene, og det er derfor en regional driftsbeslutning, hvordan man ønsker at organisere behandlingen af både dette og andre sygdomsområder, og det skal selvfølgelig ske inden for rammerne af Sundhedsstyrelsens specialeplanlægning.
Lene Espersen (KF), 1999-02-10:
Jeg synes, at det er væsentligt, at man på det område dér får skabt ensartede behandlinger, først og fremmest fordi det ikke er tilfredsstillende ud fra et humant synspunkt, at en asylsøgers skæbne afhænger af, hvilket land ens fly tilfældigvis lander i.
Lars Løkke Rasmussen (V), 2018-05-08:
Og man kan jo gennemskue det, for i modsætning til tyskerne, der har ladet tingene sejle og derfor bare har suspenderet nogle rettigheder og nu har 240.000 asylansøgere, der principielt har en rettighed, så har vi jo sagt, at man først kan søge efter 3 år.
Villy Søvndal (SF), 2004-04-20:
Problemet er meget alvorligt, derfor er vi også enige i, at det, der er behov for, er samlede svar, hvor man ikke kun fokuserer på misbrugsproblemet, som er et hjørne af et samlet socialt problem, der vedrører arbejdsløshed, vedrører, at unge lever på ekstremt lave satser, som også er dokumenteret i Rådet for Socialt Udsattes rapport lige før jul.
Simon Emil Ammitzbøll (LA), 2010-05-27:
Det viser jo, at også dette forslag kan rummes inden for den bemærkning, som hr. Christian H. Hansen kom med om B 213, nemlig at der er tale om ren symbollovgivning, fordi det ikke handler om dyrets lidelser; det handler om, at man gerne vil markere sig som lidt mere dyrevenlige end andre.
Kirsten Brosbøl (S), 2010-01-21:
Jamen svaret er jo det, at får vi ikke gennemført det her ændringsforslag, vil jeg da så sandelig håbe, at det forholder sig sådan, som Venstres ordfører siger, nemlig at det bare er så enkelt for de unge at gå ud at få sig et arbejde i den mellemliggende periode.
Lars Løkke Rasmussen (V), 2002-10-31:
Det forudsætter mere rationelt tilrettelagte rutiner, der også indebærer, at patienten, familien og de lokale netværk, herunder det frivillige arbejde, inddrages og sættes i stand til at blive inddraget ved patientuddannelse, ved andre uddannelsesformer, ved gode informationsgange osv.